รัชนก พ่ายช็อกร่วงรอบแรก ณิชชาอรฉลุยขนไก่เจแปนโอเพ่น
เมย์ รัชนก อินทนนท์ พลิกล็อกแพ้คู่แข่งจากเกาหลีใต้ จอดป้ายเพียงรอบแรกของศึกแบดมินตัน โยเน็กซ์ ไดฮัทสุ เจแปน โอเพ่น 2019 ส่วน แน็ต ณิชชาอร จินดาพล เข้ารอบ,การแข่งขันแบดมินตัน โยเน็กซ์ ไดฮัทสุ เจแปน โอเพ่น 2019  ที่กรุงโตเกียว ประเทศญี่ปุ่น วันอังคารที่ 23 ก.ค.62 เป็นการแข่งขันในรอบแรก ซึ่งทัวร์นาเมนต์นี้นับเป็นรายการเก็บคะแนนสะสมโลกไปโอลิมปิกเกมส์ 2020 ที่โตเกียวด้วย,ไฮไลต์ประเภทหญิงเดี่ยว รอบแรก หรือรอบ 32 คน เมย์ รัชนก อินทนนท์ มือวางอันดับ 7 ของรายการ และมืออันดับ 7 ของโลก พลิกล็อกแพ้ให้กับ คิม กาอึน มืออันดับ 29 ของโลกจากเกาหลีใต้ ไป 0-2 เกม 15-21,13-21,ขณะที่ แน็ต ณิชชาอร จินดาพล มืออันดับ 24 ของโลก เอาชนะ ดิง จอยซวน จากฮ่องกง 2-0 เกม 21-7, 21-16 ผ่านเข้ารอบสองไปพบกับ เหอ บิงเจียว มือวางอันดับ 6 ของรายการ มืออันดับ 6 ของโลกจากจีน,ประเภทชายเดี่ยว รอบแรก คู่ที่น่าสนใจ กัน กันตภณ หวังเจริญ มืออันดับ 16 ของโลก ชนะ มาร์ค คาร์โจ มืออันดับ 33 ของโลกจากเนเธอร์แลนด์ ไป 2-1 เกม 16-21, 21-11, 21-11 ผ่านเข้าสู่รอบสองไปเจอกับ เคนโตะ โมโมตะ มือวางอันดับ 1 ของรายการ และมืออันดับ 1 ของโลกจากญี่ปุ่น
เมย์ รัชนก อินทนนท์ พลิกล็อกแพ้คู่แข่งจากเกาหลีใต้ จอดป้ายเพียงรอบแรกของศึกแบดมินตัน โยเน็กซ์ ไดฮัทสุ เจแปน โอเพ่น 2019 
รัชนก อินทนนท์,ณิชชาอร จินดาพล,เจแปน โอเพ่น 2019